2016. gada Noteikumi Nr.

Rīgā (prot. Nr.            . §)

**Grozījumi Ministru kabineta 2015. gada 14. aprīļa noteikumos Nr. 193 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2015. gada 14. aprīļa noteikumos Nr. 193 "Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1.pasākuma "Profesionāla sociālā darba attīstība pašvaldībās" īstenošanas noteikumi" (Latvijas Vēstnesis, 2015, 76. nr.) šādus grozījumus:

1. Izteikt 5. punktu šādā redakcijā:

“5. Pasākuma ietvaros ir sasniedzami šādi specifiskā atbalsta mērķa uzraudzības rādītāji:

5.1. līdz 2018. gada 31. decembrim:

5.1.1. iznākuma rādītājs – sociālā darba speciālistu skaits, kuri piedalījušies supervīzijās un pilnveidojuši savu profesionālo kompetenci, – 1 000;

5.1.2. finanšu rādītājs – sertificēti izdevumi 2 564 291 *euro* apmērā;

5.2. līdz 2023. gada 31. decembrim:

5.2.1. iznākuma rādītājs – sociālā darba speciālistu skaits, kuri piedalījušies supervīzijās un pilnveidojuši savu profesionālo kompetenci,– 2 000;

5.2.2. rezultāta rādītājs – sociālā darba speciālistu skaits, kas pilnveidojuši profesionālo kompetenci (kalendāra gadā) – 1 400.”;

2. Aizstāt 8. punktā vārdu “plānotais” ar vārdu “pieejamais”;

3. Izteikt 9. punktu šādā redakcijā:

“9. Maksimālais attiecināmais Eiropas Sociālā fonda finansējuma apmērs nepārsniedz 85 procentus no projektam pieejamā kopējā attiecināmā finansējuma.”;

4. Papildināt noteikumus ar 14.1 punktu šādā redakcijā:

“141. Šo noteikumu 16.2. apakšpunkta ietvaros izstrādātās metodikas darbam ar personām ar garīga rakstura traucējumiem pilotprojekta īstenošanai par sadarbības partneriem apstiprina pašvaldības, kas vienlaikus ir darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskais videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma “Deinstitucionalizācija” (turpmāk – 9.2.2.1. pasākums) ietvaros īstenoto projektu finansējuma saņēmēju sadarbības partneri.”;

5. Aizstāt 15.1. apakšpunktā skaitļus un vārdu “18.1.2., 18.3.2. un 18.3.3. ” ar skaitļiem un vārdu “18.1.2. un 18.3.2.”;

6. Aizstāt 15.2. apakšpunktā vārdus “vai konsultācijās” ar vārdiem “ un pilotprojektos”;

7. Papildināt noteikumus ar 15.6. un 15.7. apakšpunktu šādā redakcijā:

“15.6. šo noteikumu 141. punktā minēto sadarbības partneru pienākumu sniegt informāciju par šo noteikumu 16.2. apakšpunktā minētās atbalstāmās darbības ietvaros izstrādātās metodikas darbam ar personām ar garīga rakstura traucējumiem pilotprojektā piemērotās Eiropas kopējās vadlīnijās pārejai no institucionālās uz sabiedrībā balstītu aprūpi rekomendētās atbalsta intensitātes skalas – zinātniskās metodes personu ar garīga rakstura traucējumiem atbalsta vajadzību izvērtēšanai (turpmāk – zinātniskā metode) izvērtējumu;

15.7. kārtību kādā sadarbības partneris atmaksā neatbilstoši veiktos izdevumus (turpmāk – neatbilstības), ko ir konstatējusi sadarbības iestāde un iespējami neatbilstoši veiktos izdevumus (turpmāk – iespējamās neatbilstības), ko ir konstatējis finansējuma saņēmējs.”;

8. Izteikt 16.1. un 16.2. apakšpunktu šādā redakcijā:

“16.1. pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide – dalība apmācībās un supervīzijā (turpmāk – apmācības un supervīzija);

16.2. metodiku izstrāde pašvaldību sociālo dienestu sociālajiem darbiniekiem darbam ar klientu mērķgrupām (tai skaitā metodikas darbam ar personām ar garīga rakstura traucējumiem izstrāde un tās ietvaros piemērojamās zinātniskās metodes iegāde un uzturēšana), kā arī sociālo darbinieku apmācība šo metodiku ieviešanai darbā un pilotprojektu īstenošana;”;

9. Papildināt 16.8. apakšpunktu aiz vārda “vadība” ar vārdiem "un tā īstenošanas nodrošināšana";

10. Izteikt 18.1. apakšpunkta ievaddaļu šādā redakcijā:

“18.1. personāla izmaksas atbilstoši Valsts un pašvaldību institūciju amatpersonu un darbinieku atlīdzības likumā noteiktajam, izņemot virsstundas. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze. Tai skaitā:”;

11. Izteikt 18.2. apakšpunktu šādā redakcijā:

“18.2. mērķa grupas nodrošinājuma izmaksas – kompensācija pašvaldībām 50 procentu apmērā par apmācību un supervīzijas (vai to daļu) izmaksām, kas pašvaldībām radušās šo noteikumu 25.2.1. apakšpunktā minēto līgumu ietvaros;”

12. Aizstāt 18.3. apakšpunkta ievaddaļā vārdu “tiešās” ar vārdu “pārējās”;

13. Izteikt 18.3.1. apakšpunktu šādā redakcijā:

“18.3.1. pakalpojumu (uzņēmuma līgumu) izmaksas šo noteikumu 16.1., 16.2., 16.3., 16.4., 16.5., 16.6., 16.8. apakšpunktā minēto atbalstāmo darbību īstenošanai un šo noteikumu 16.7. apakšpunktā minētās atbalstāmās darbības īstenošanai, ja informācijas un publicitātes pasākumu īstenošanai ir nepieciešams piesaistīt pakalpojuma sniedzēju;”;

14. Izteikt 18.3.2. apakšpunktu šādā redakcijā:

“18.3.2. iekšzemes komandējumu un darba (dienesta) braucienu izmaksas šo noteikumu 18.1. apakšpunktā minētajam personālam šo noteikumu 16.1., 16.2., 16.3., 16.4., 16.5. un 16.8. apakšpunktā minēto atbalstāmo darbību īstenošanai atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi;”;

15. Svītrot 18.3.3., 18.3.4., 18.3.6. un 18.3.7. apakšpunktu;

16. Papildināt noteikumus ar 18.1 punktu šādā redakcijā:

“18.1 Šo noteikumu 18.3.1. apakšpunktā minēto pakalpojumu (uzņēmuma līgumu) ietvaros papildus var plānot izmaksas:

18.11. zinātniskās metodes iegādei, tulkošanai un uzturēšanai (gada maksa par zinātniskās metodes lietošanu) šo noteikumu 16.2. apakšpunktā minētās atbalstāmās darbības īstenošanai;

18.12. telpu īrei, nomai un kancelejas preču iegādei šo noteikumu 16.2. apakšpunktā minētās atbalstāmās darbības īstenošanai;

18.13. veselības apdrošināšanai šo noteikumu 18.1.1. apakšpunktā minētajam personālam, ja veselības apdrošināšana paredzēta finansējuma saņēmēja iestādē. Ja personāls ir nodarbināts uz normālu darba laiku, veselības apdrošināšanas izmaksas ir attiecināmas 100 procentu apmērā. Ja personāls ir nodarbināts nepilnu darba laiku, veselības apdrošināšanas izmaksas nosakāmas atbilstoši nepilnā darba laika noslodzei. Ja personāla atlīdzībai piemēro daļlaika attiecināmības principu, veselības apdrošināšanas izmaksas nosakāmas atbilstoši daļlaika noslodzei. Veselības apdrošināšanas izmaksas ir attiecināmas tikai laikposmā, kad personāls ir nodarbināts projektā;

18.14. darba vietas aprīkojuma iegādei šo noteikumu 18.1.1. apakšpunktā minētajam personālam jaunu darba vietu radīšanai vai esošo darba vietu atjaunošanai ne vairāk kā 3 000 *euro* apmērā vienai darba vietai visā projekta īstenošanas laikā. Ja personāls ir nodarbināts normālo darba laiku, darba vietas aprīkojuma iegādes izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai personāla atlīdzībai piemēro daļlaika attiecināmības principu, darba vietas aprīkojuma iegādes izmaksas ir attiecināmas proporcionāli slodzes procentuālajam sadalījumam;

18.15. transporta pakalpojumu iegādei (transportlīdzekļa noma un transportlīdzekļa pakalpojuma pirkšana) šo noteikumu 18.1. apakšpunktā minētajam personālam šo noteikumu 16.1., 16.2., 16.3., 16.4., 16.5. un 16.8. apakšpunktā minēto atbalstāmo darbību īstenošanai.”;

17. Izteikt 19. un 20. punktu šādā redakcijā:

 “19. Šo noteikumu 17.2. apakšpunktā minētās netiešās attiecināmās izmaksas finansējuma saņēmējs plāno kā vienu izmaksu pozīciju 15 procentu apmērā no šo noteikumu 18.1. apakšpunktā minētajām personāla izmaksām.

20. Šo noteikumu 17.3. apakšpunktā minētās neparedzētās izmaksas pasākumā var plānot kā vienu izmaksu pozīciju un izlieto papildu darbu vai pakalpojumu veikšanai, kas neparedzamu apstākļu dēļ ir kļuvuši nepieciešami, lai varētu nodrošināt par projekta īstenošanu noslēgtās vienošanās izpildi. Neparedzētās izmaksas nepārsniedz vienu procentu no šo noteikumu 17.1. apakšpunktā minētajām tiešajām attiecināmajām izmaksām, un to izlietošanu finansējuma saņēmējs saskaņo ar sadarbības iestādi, ievērojot vienošanos par projekta īstenošanu.”;

 18. Izteikt 22. punktu šādā redakcijā:

“22. Pasākuma ietvaros apstiprināto projektu īsteno atbilstoši šajos noteikumos minētajiem nosacījumiem un pasākumu īsteno sinerģijā ar 9.2.2.1.pasākumu.”;

19. Papildināt noteikumu 23. punktu aiz otrā teikumu ar jaunu teikumu šādā redakcijā:

“Vadošās iestādes un atbildīgās iestādes pārstāvji padomes darbībā piedalās novērotāja statusā.”;

20. Papildināt noteikumu 24.3. apakšpunktu ar vārdiem “izņemot metodikai darbam ar personām ar garīga rakstura traucējumiem”;

21. Papildināt 25.1.2. apakšpunktu aiz vārdiem “par apmācību” ar vārdiem “un supervīzijas”;

22. Aizstāt 25.1.5. apakšpunkta vārdus “minētā pārbaudes termiņa beigām atmaksā” ar vārdiem “minētās informācijas izskatīšanas izmaksā”;

23. Papildināt 25.2.1. apakšpunkta pirmo teikumu aiz vārda “supervīziju” ar vārdiem “nepārsniedzot Labklājības ministrijas tīmekļa vietnē norādīto cenu par apmācību un supervīziju, kā arī normatīvajā aktā par prasībām sociālo pakalpojumu sniedzējiem noteikto minimālo apjomu (stundu skaitu kalendārajā gadā)”.

24. Aizstāt 25.2.4. apakšpunktā vārdus “un norādītu apmācību stundu skaitu” ar vārdiem “apmācību stundu skaitu, supervīzijas veidu un stundu skaitu”;

25. Papildināt noteikumus ar 25.2.7., 25.2.8., 25.2.9. un 25.2.10. apakšpunktu šādā redakcijā:

“25.2.7. atlīdzina finansējumu par šo noteikumu 33.5.1. apakšpunktā minētajām neatbilstībām un šo noteikumu 33.5.2. apakšpunktā minētajām iespējamajām neatbilstībām trīs mēnešu laikā no finansējuma saņēmēja rakstiska pieprasījuma saņemšanas dienas;

25.2.8. ne vēlāk kā 10 darbdienas pirms šo noteikumu 25.2.7. apakšpunktā minētā pieprasījumā noteiktā termiņa beigām informē finansējuma saņēmēju par nespēju noteiktajā termiņā atlīdzināt finansējumu un 10 darbdienu laikā vienojas ar to par finansējuma atlīdzināšanas grafiku;

25.2.9. ja nepiekrīt šo noteikumu 25.2.7. apakšpunktā minētajam pieprasījumam iespējamo neatbilstību neattiecināšanai, sniedz finansējuma saņēmējam apsvērumus izmaksu attiecināšanai;

25.2.10. veic finansējuma atmaksu, ja pēc šo noteikumu 25.2.9. apakšpunktā minētā apsvēruma nosūtīšanas, saņem sadarbības iestādes lēmumu par neatbilstoši veikto izdevumu atgūšanu.”;

26. Papildināt 25.3.3. apakšpunktu aiz vārda “apmācību” ar vārdiem “un supervīzijas”;

27. Papildināt noteikumus ar 26.1 punktu šādā redakcijā:

“26.1 Šo noteikumu 16.2. apakšpunktā minētās atbalstāmās darbības ietvaros plānotās zinātniskās metodes iegādei un uzturēšanai (gada maksa par zinātniskās metodes lietošanu) finansējuma saņēmējs:

26.11. slēdz līgumu ar zinātniskās metodes izstrādātāju, kurā vienojas par šo noteikumu 14.1 punktā minēto sadarbības partneru projektu īstenošanas personāla apmācībām darbam ar zinātnisko metodi;

26.12. piesaista pakalpojumu sniedzēju zinātniskās metodes tulkošanai, tai skaitā profesionālu tulku un speciālās nozares teksta redaktoru;

26.13. nodrošina zinātniskās metodes piemērošanu vismaz 15 pašvaldībās;

26.14. nodrošina zinātniskās metodes iekļaušanu šo noteikumu 16.2. apakšpunktā minētās atbalstāmās darbības ietvaros izstrādātajā metodikā darbam ar personām ar garīga rakstura traucējumiem.”;

28. Izteikt noteikumu 32.3. apakšpunktu šādā redakcijā:

“32.3. piesaistot šo noteikumu 18.1. apakšpunktā minēto personālu, nodibina civildienesta vai darba tiesiskās attiecības un, paredzot tam atlīdzības izmaksas, nodrošina, ka personāls tiek piesaistīts uz normālu vai nepilnu darba laiku (tai skaitā atlīdzībai var piemērot daļlaika attiecināmības principu), veicot personāla darba laika uzskaiti par nostrādāto laiku. Ja personāla atlīdzībai piemēro daļlaika attiecināmības principu, papildus veic uzskaiti par veiktajām funkcijām.”;

29. Izteikt 33. punktu šādā redakcijā:

“33. Īstenojot projektu, finansējuma saņēmējs:

33.1. uzkrāj datus par horizontālā principa “Vienlīdzīgas iespējas” horizontālā rādītāja “Par vienlīdzīgu iespēju aspektiem (dzimumu līdztiesība, invaliditāte, vecums vai etniskā piederība) apmācīto personu skaits” sasniegšanu;

33.2. uzkrāj un reizi gadā iesniedz sadarbības iestādē datus par Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 (Eiropas Savienības Oficiālais Vēstnesis, 2013.gada 20.decembris, Nr. L 347/470) 1.pielikumā ietvertajiem rezultātu rādītājiem:

33.2.1. kopējiem tūlītējiem rezultātu rādītājiem:

33.2.1.1. izglītībā/apmācībā iesaistītie dalībnieki pēc aiziešanas (pēc dalības apmācībās);

33.2.1.2. kvalifikācijas ieguvušie dalībnieki pēc aiziešanas (pēc dalības apmācībās);

33.2.1.3 nelabvēlīgā situācijā esoši dalībnieki, kas pēc aiziešanas (pēc dalības apmācībās) sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie;

33.3. nodrošina šo noteikumu 16.7. apakšpunktā minētās atbalstāmās darbības īstenošanu atbilstoši normatīvajam aktam par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana;

33.4. pakalpojumu (uzņēmuma) līgumos, kurus slēdz šo noteikumu 16.2., 16.3., 16.4., 16.5., 16.6., 16.7. un 16.8. apakšpunktā minēto atbalstāmo darbību īstenošanai, avansa maksājumus var paredzēt ne vairāk kā 20 procentu apmērā no attiecīgā līguma summas;

33.5. ir tiesīgs ieturēt finansējumu pašvaldību izmaksās par šo noteikumu 16.1. apakšpunktā minētajām apmācībām un supervizijām no paredzētajām nākamo periodu izmaksām vai, ja nav iespējams ieturēt, atgūt finansējumu:

33.5.1. ja sadarbības iestāde konstatē neatbilstības pašvaldību izmaksās;

33.5.2. ja finansējuma saņēmējs konstatē iespējamo neatbilstību pašvaldību izmaksās, ir informējis par konstatētajām iespējamām neatbilstībām attiecīgo pašvaldību un sadarbības iestādi un iesniedzis sadarbības iestādei precizētu maksājumu pieprasījumu par attiecīgo periodu;

33.6. no pašvaldībām un sadarbības parteriem atgūtās iespējamās neatbilstības, par kurām sadarbības iestāde nav pieņēmusi lēmumu par neatbilstoši veikto izdevumu atgūšanu, var izmantot šo noteikumu 17. punktā minēto izmaksu segšanai.”;

30. Izteikt 36. punktu šādā redakcijā:

“36. Pasākuma ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2022. gada 31. decembrim.”.

Ministru prezidente Laimdota Straujuma

Labklājības ministrs Uldis Augulis

28.01.01. 17:30

1835

Vjačeslavs Makarovs

Tel.: 67782958

Vjaceslavs.Makarovs@lm.gov.lv